  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиын борщевикез быдтон ужъёсты кутскизы. Будосэз элькунысь 96 сюресъёс урдсысь 1,3 миллион квадрат метр вылысь утялтозы. Со сярысь улосвыл тӧролэн но кивалтэтлэн пресс-служьаез ивортӥз. Ужъёсты тросаз ёросъёсын кутскизы. Туннэ нуналлы борщевикез сизьым сюресъёслэн урдсысьтызы утялтӥзы. Соос пӧлын Сарапул ёросысь Сарапул – Вотка, Ува ёросысь Пытсам – Удугуӵин, Кез ёросысь Дэбес – Кез, Дэри ёросысь Ижкар – Аэропорт сюресъёс. Борщевикез быдтон ужез куинетӥ арзэ ортчыто. Таяз арын ужрадэз механизировать карем амалэн быдэсто – борщевикез тракторен кусторезэн яке киын турнало но автогрейдерен насыпьёс радъяло. Ужъёсты инвожо пумозь йылпумъяны кулэ, соку будос тужгес но кышкыт луэ. 2021-тӥ но 2022-тӥ аръёсы борщевикез суретъёсын пазязы, туэ со ужлэсь пайдазэ адӟыны луоз. Тодэ вайытом, ядо борщевик адямилэн тазалыкезлы кышкытлык кылдытэ, со куэз туж зол сутэ. Сулятыны быгатэ будослэн сокез, озьы ик зыныз но вылысьтыз лысву. Тегъёс: Удмуртия сюресъёс будосъёс  